Clayton Bartolo se jkun is-Segretarju Parlamentari responsabbli mis-Servizzi Finanzjarji, Ekonomija Diġitali u Innovazzjoni Is-sit illum.com.mt jista' jiżvela li d-Deputat Clayton Bartolo se jkun maħtur mill-Prim Ministru Robert Abela bħala s-Segretarju Parlamentari responsabbli mis-Servizzi Finanzjarji, Ekonomija Diġitali u Innovazzjoni. Is-Segretarjat Parlamentari li se jkollu f'idu Bartolo, sal-lum jinsab f'idejn Silvio Schembri u jaqa' taħt il-Ministeru għall-Finanzi li skont sorsi li tkellmu ma' dan is-sit se jkun qed jibqa' f'idejn il-Ministru Edward Scicluna. Sa issa għadu mhux magħruf jekk Silvio Schembri hux se jingħata kariga oħra fil-kabinett u jekk iva, din x'se tkun. Bartolo kien elett għall-ewwel darba bħala Membru Parlamentari fl-2017. Dan is-sit żvela fl-aħħar sigħat li Byron Camilleri se jkun il-Ministru responsabbli mill-Intern minflok Michael Farrugia u Edward Zammit Lewis jieħu f'idejh il-ġustizzja mingħand Owen Bonnici